එක පැත්තකින් දේශපාලන වශයෙන් මේ රට ශක්තිමත් කරන විට අනිත් පැත්තෙන් ආර්ථික වශයෙන් ශක්තිමත් කරන්න දිවි නැඟුම, ගම නැඟුම වැඩසටහන් ක්‍රියාත්මක කෙරෙන බව සබරගමු පළාත් හිටපු ප්‍රධාන ඇමැති මහීපාල හේරත් මහතා පැවසීය.ඒ මහතා එසේ පැවසුවේ පළාත් සභා මැතිවරණය වෙනුවෙන් රඹුක්කන මැතිවරණ කොට්ඨාසයේ අලවත්ත, ඊරියගොල්ල, බොරළුව යන ගම්මානවල පැවැති ජනහමු සඳහා එක්වෙමිනි.එහිදී තවදුරටත් අදහස් දැක්වූ මහීපාල හේරත් මහතා මෙසේ ද පැවැසීය.දසක තුනක් තිස්සේ අපේ රටේ පැවැති එල්. ටී. ටී. ඊ. ත්‍රස්තවාදය තුරන් කරමින් සිංහල, මුස්ලිම්, දෙමළ ජනතාව එක මවකගේ දරු කැල මෙන් ජීවත්වීමේ වටපිටාව උදාකර දුන් අතිගරු ජනාධිපතිතුමා කිසි කලකවත් මේ රටේ කෙලෙහිගුණ දන්නා ජනතාව අමතක නොකරන බව ඒකාන්තයි.